[...nanipun] winiwaha ingkang agêng saha pameran panganggenipun, kados ta: nalika wontên ing Surabaya ingkang rawuh tuwin nguntapakên, wêwakil dalêm kangjêng gusti ingkang jumênêng ing sapunika, para priyagung Walandi Jawi tuwin utusaning pakêmpalan, punapadene para putra santana tuwin têtamu ing sanèsipun. Lampahipun wontên ing margi ginarubyuk dening barisaning militèr dharatan tuwin lautan, saha drèling sanjata ingkang mungêl marambah-rambah.